דון לני-גבאי

דּוֹן לֶנִי־גַּבַּאי (נולדה ב-21 בדצמבר 1986) היא שחקנית, מנחה ומדבבת ישראלית. נולדה בשם דון טאוס לני בתל אביב. בתה של השחקנית והמדבבת יפה גבאי. לה אחות צעירה ששמה טומיקה לני-גבאי וגם היא מדבבת ושחקנית. בנוסף יש לה שני אחים גדולים. לני-גבאי החלה את קריירת המשחק שלה בגיל 4, אז שיחקה בהצגה בתיאטרון הילדים של אמה. באותה תקופה גם החלה קריירת דיבוב. בגיל 7 גילמה את הדמות הראשית, יעל, בהצגת הילדים "הבית של יעל". בנעוריה המשיכה לגלם תפקידים בהצגות שונות בתיאטרון עד גיל 16, וכן עסקה בדיבוב תוכניות טלוויזיה וסרטים מצוירים, בהן ויטץ' (את הדמות אירמה), בובובו-בו בו-בובו (את הדמות ביוטי), פוקימון (את הדמות מיי), דיג'ימון (דמויות שונות), בובספוג מכנסמרובע (את הדמות פרל), סופר פיג (את הדמות פרודנס פלום) ושאמן קינג (את הדמות אופצאצ'ו). בגיל 17 התקבלה למכינת הנוער בבית הספר למשחק ניסן נתיב. כשנתיים לאחר מכן, בשנת 2005 פרצה לתודעה עם תפקיד ראשי בסדרה "השמיניה", שם גילמה את רוני, במשך שלוש עונות. את שירותה הצבאי עשתה כמש"קית ת"ש. ובמהלכו, שילבה הופעה בפסטיגל, בעונה השלישית של הסדרה "השמינייה" ובשנת 2007 אף החלה לעבוד כמנחה בערוץ הילדים. בשנת 2008 השתתפה ב"תפוס ת'פסטיגל" וזכתה יחד עם המנחה טל מוסרי במקום הראשון, בשירם "ראש בראש". במקביל לעבודתה בערוץ שיחקה בתוכנית "כוונות טובות" ששודרה בערוץ 2, וכן בתפקידי משנה בסדרות ערוץ הילדים "הפיג'מות" ו"האי". ב-2009 הופיעה בסדרות ערוץ הילדים כגון "האחים דה גמה", "מנדלבאום בלש פרטי" ובמופעי הקיץ של "עיר ערוץ הילדים". בשנת 2009 השתתפה לני-גבאי ב"פסטיבל שירי הילדים" לצד דנה פרידר, דפנה דקל, טל מוסרי ועוד, והמשיכה להנחות בערוץ הילדים. בין השאר הנחתה ב-2010 את התוכנית "המלאכיות של צ'ובה" בערוץ הילדים, לצד עדי הימלבלוי. ב-2011 שיחקה לצד יון תומרקין, טל מוסרי, רוני דואני ומיקי קם במחזמר לחנוכה המבוסס על הסרט "שכחו אותי בבית". בנוסף באותה שנה השתתפה בתפקיד אורח בסדרה "החברים של נאור". בתחילת ינואר 2012 פרשה מערוץ הילדים לאחר כ-5 שנים בערוץ. ב-2012 השתתפה במחזמר לחנוכה המבוסס על הספר "מסביב לעולם בשמונים יום", לצד אריה מוסקונה ויוליה פלוטקין. באותה שנה גם השתתפה בשעשועון "לעוף על המיליון" בערוץ 10. ב-2013 דיבבה את דמותה של שגית, בסדרת הילדים "שגית המושגית", ששודרה בערוץ הראשון. ב-2014 החלה להנחות את התוכנית "אולפן הילדים" בערוץ 20. בסוף 2016 הנחתה את התוכנית "הכיתה של ישראל" בערוץ Zoom. במקביל גילמה את דמותה של מולאן בהצגה לילדים "האגדה על מולאן" שהוצגה בתיאטראות בסוף 2016. משחקת בתיאטרון אורנה פורת בהצגות "מורה לחיים" ו"מולאן". בשנת 2020 שיחקה בתפקיד אורח בסדרת הקומדיה "סברי מרנן" בתפקיד שי דר. ב-2021 היא דיבבה לעברית את זואי בסרט האנימציה "ברבי: יחידת הריגול". ב-2019 דגמנה לחברת ההלבשה התחתונה "פמינה", לצידן של עדי הימלבלוי והילה סעדה. ב-2023 החלה לקריין ולפרסם סדרות בערוץ ניקלודיאון. ב-2019 נישאה לעופר רוטנברג, לאחר כארבע שנים של זוגיות. הם הורים לשתי בנות. מתגוררת בתל אביב. בעבר דון ניהלה מערכת יחסים במשך 3 שנים עם השחקן יפתח קרזנר שאיתו הנחתה בערוץ הילדים. מדיה וקבצים בנושא דון לני-גבאי בוויקישיתוף דון לני-גבאי, ברשת החברתית אינסטגרם דון לני-גבאי, במיזם "אישים" לתיעוד היצירה הישראלית דון לני-גבאי, במסד הנתונים הקולנועיים IMDb (באנגלית) דון לני-גבאי, באתר "אידיבי", מאגר הידע העברי לקולנוע ישראלי ועולמי חגית גינזבורג, אני, דון לני גבאי, באתר ynet, 17 באוקטובר 2007 דון לני גבאי עוזבת את ערוץ הילדים, באתר ynet, 7 בדצמבר 2011 יפעת הללי אברהם, ‏ילדה רעה, באתר ‏מאקו‏, 18 בספטמבר 2013 דניאל שירין, ‏על מה היא מדבבת?, באתר ‏מאקו‏, 29 באוקטובר 2013 עידוא דגן, מהשמינייה לשייקספיר: השיפטינג של דון לני גבאי, באתר nrg‏, 16 ביוני 2015 ליאת רון, ‏דון לני גבאי: "איש לא חיכה לי בחוץ, וזה גמר לי את הנשמה", באתר גלובס, 31 באוגוסט 2018 דליה בן ארי, חתונה הפוכה: אחרי שהפכה לאמא, דון לני גבאי מתחתנת, באתר את, 21 במאי 2019 יפעת הללי אברהם, ‏ילדה רעה, באתר ‏מאקו‏, 18 בספטמבר 2013 רוני שיינר, תרגישי משוחררת, באתר nrg‏, 23 במרץ 2008 אמילי גרינצווייג‏, דון לני גבאי עוזבת את ערוץ הילדים, באתר וואלה, 7 בדצמבר 2011 דניאל שירין, ‏על מה היא מדבבת?, באתר ‏מאקו‏, 29 באוקטובר 2013 דון לני גבאי מדגמנת הלבשה תחתונה רגע לפני החתונה!, באתר מעריב אונליין, 12 במאי 2019 יפעת הללי, ‏דון לני גבאי ויפתי נפרדו, באתר ‏מאקו‏, 9 באוגוסט 2011 יפעת הללי, ‏חוזרים לסיקסטיז: דון לני גבאי ויפתי בהופעה של פול אנקה, באתר ‏מאקו‏, 1 ביוני 2010